طيب لية ربنا منزلش على سيدنا محمد كتاب التوراة والإنجيل الغير محرفين مع القرآن الكريم يعنى كان نسبة التوافقية بين الأديان زادت
منبقاش عملنا حاجة؛ اللي مكذّب القرآن هيكذّب اللي هنقول عليه توراة وإنجيل غير محرفين. وفلسفة الكفر والإيمان مش زي مانت متصور؛ مش متوقفة على كثرة الأدلة؛ فالأدلة بالفعل كثيرة ولكن أكثر الناس لا يؤمنون بيشرحها موقف حصل بيني وبين مسيحيين كتير قالولي: ((لو المسيحية غلط وهتدخلني النار فأنا عاوز أدخلها)) وبيشرحها موقف عم النبي صلى الله عليه وسلم الذي علم صدقه ورفض اتباعه. وبيشرحها موقف فرعون اللي بيدّعي الألوهية وهو عارف إنه نصاب وكذاب. وبيشرحها موقف الكاهن اللي عارف إن الإسلام حقّ ومصرّ يصدّ الناس عن الدين. وبيشرحها موقف المسيحي اللي عارف إنه لو اتحاور في دينه هيسيبه ويدخل الإسلام. ربنا بيقول: ((ولو فتحنا عليهم بابا من السماء فظلوا فيه يعرجون لقالوا إنما سكرت أبصارنا بل نحن قوم مسحورون))